ভোট চুরির সঙ্গে সরাসরি যোগাযোগ বেকারত্বের, বিস্ফোরক রাহুল

ওয়েবডেস্ক- বিহার ভোট (Bihar Assemble Election) যত এগিয়ে আসছে ততই রাজনীতির কচকচানি বাড়ছে। সাম্প্রতিক সময় ভোট চুরি (Vote Chori) বড় ইস্যু। সেই ইস্যুকে সামনে রেখে বার বার মোদি সরকারকে (Modi Government) নিশানা করে সরব হয়েছেন কংগ্রেস সাংসদ রাহুল গান্ধী (Congress MP Rahul Gandhi) । এবার ফের বেকারত্বর ইস্যুকে সামনে রেখে সুর চড়ালেন রাহুল। মঙ্গলবার বেকারত্বকে সামনে রেখে মোদি সরকারকে আক্রমণ করেন রাহুল গান্ধী। রাহুল বলেন, বেকারত্ব ও ভোট কারচুপি জাঁতাকলে আটকে দেশজুড়ে যুবসমাজকে হতাশার দিকে ঠেলে দেওয়া হচ্ছে।

এক্স এ পোস্টে রাহুলের দাবি, দেশে তরুণদের মধ্যে সবচেয়ে বড় সমস্যা বেকারত্ব। দেশে যতদিন ভোট চুরি চলতে থাকবে, ততদিন বেকারি ও দুর্নীতি বাড়বে। কিন্তু, দেশের যুবসমাজ আর বেশিদিন ধরে চাকরি চুরি ও ভোটচুরি বরদাস্ত করবে না। রাহুলের অভিযোগ, বিজেপি ভোট কারচুপি করে প্রতিষ্ঠানগুলির নিয়ন্ত্রণে থেকে ক্ষমতা থাকতে চাইছে, সুষ্ঠু নির্বাচনের মাধ্যমে নয়। এর ফলে দেশে গত ৪৫ বছরের মধ্যে সর্বোচ্চ বেকারত্ব দেখা দিয়েছে।

রাহুল লেখেন, এই সময় দেশে তরুণ প্রজন্মের কাছে সবচেয়ে বড় সমস্যা বেকারত্ব। এর সঙ্গে সরাসরি সম্পর্ক সম্পর্ক রয়েছে ভোটু চুরির। রাহুল কেন্দ্রকে কটাক্ষ করে বলেন, যখন কোনও সরকার জনগণের বিশ্বাস জিতে ক্ষমতায় আসে তা প্রথম কাজ হল তরুণ সমাজের কর্মসংস্থান করা। কিন্তু বিজেপি সৎ ভাবে ক্ষমতায় আসেনি। ওরা শুধু ভোট চুরি করেই ক্ষমতায় টিকে আছে। এই ভাবে সরকার দখলে রাখতে চায়।

আরও পড়ুন- IRCTC কেলেঙ্কারি: লালু, রাবড়ি সহ তেজস্বী যাদবকে তলব আদালতের
রাহুলের দাবি, আর সেই কারণে দেশে ৪৫ বছরের মধ্যে বেকারি সবার উপরে। বহু মানুষের চাকরি গেছে, যুবকদের ভবিষ্যৎ অন্ধকার, কারণ নিয়োগ প্রক্রিয়া ধবংস হয়ে গেছে। রাহুলের আরও অভিযোগ, দেশের প্রধানমন্ত্রী শুধুমাত্র নিজের পচ্যার নিয়েই ব্যস্ত। শিল্পপতি ও ধনকুবেরদের স্বার্থকে অগ্রাধিকার দেওয়া হচ্ছে, অথচ যুবকদের স্বপ্ন একদম শেষ হয়ে গেছে। এক্স পোস্টে রাহুল দুটি ভিডিও শেয়ার করেছেন। যেখানে দেখা যাচ্ছে চাকরিপ্রার্থী যুবকদের পুলিশের লাঠি পেটা খেতে হচ্ছে, আর অপরটিতে প্রধানমন্ত্রী নরেন্দ্র মোদি চারাগাছ পুঁতছেন, ময়ূরকে খাওয়াচ্ছেন ও যোগব্যায়াম করছেন!‌

দেখুন আরও খবর-